Коми Республикаса Юралысь Вячеслав Гайзер чолöмалiс Коми Республикалöн Каналан Сöветса депутатъясöс

«Воддза бöрйöм Каналан Сöветса депутатъяс уджалiсны зэв бура, и ме кора öнiя бöрйöм депутатъясöс водзö нуöдны бур традицияяссö, кутшöмъясöс заводитiсны тiянöдз, да збыльмöдны ас водзаныд сувтöдöм могъяс. Витöдысь бöрйöмаяслы колö уджавны вит вылö», – пасйис В.Гайзер аслас выступлениеын Коми Республикаса V бöрйöм Каналан Сöветлöн I сессияса I заседание вылын.

«Босьтны кö тöд вылö, мый тi сьöлöмсянь уджалiнныд бöрйысян кампания дырйи, ме эска, мый öнi тi став выннытö да зiльлунтö веськöданныд асланыд депутатскöй уджмогъяс олöмö пöртöм вылö. Республикаса олысьяс матысса нёль воö кутасны эскыны, мый тi оланпас пыртан тшупöдын кутанныд веськöдлыны налöн олöмöн, и тiянлы колö збыльмöдны налысь эскöмсö бур уджöн.

Ме чорыда эска, мый Коми Республикаса выльысь котыртöм Каналан Сöвет лоö зэв бура уджалысь оланпас пыртысь собраниеöн. Та вылö эм став колана подулыс. Каналан Сöветö пырисны и профессиональнöй оланпас пыртысьяс, кодъяслöн уджын эм ыджыд опыт, и тöлка веськöдлысьяс.

Кута лача, мый Каналан Сöвет лоö öтувъя механизмöн, кöнi став депутатыс, кöть кутшöм ютырö найö эз пырны, кутасны уджавны öти командаöн Коми Республикаöс сöвмöдöм вылö. Татшöм уджыс отсалас ставлы миянлы пöртны олöмö сiйö могъяссö, кутшöмъясöс ми сувтöдiм ас водзö. Татшöм могъяссö ме индi Каналан Сöветлы аслам докладын.

Тайö стратегическöй планъясыс ставлы бура тöдсаöсь, шöр могъяссö индöма, став уджыс – найöс могмöдны оланпас боксянь да пöртны олöмö.

Воддза бöрйöм Каналан Сöветса депутатъяс уджалiсны зэв бура, и ме кора öнiя бöрйöм депутатъясöс водзö нуöдны бур традицияяссö, кутшöмъясöс заводитiсны тiянöдз, да збыльмöдны ас водзаныд сувтöдöм могъяс. Витöдысь бöрйöмаяслы колö уджавны вит вылö.

Ассянь кöсъя эскöдны, мый Коми Республикаса оланпас пыртысь да олöмö пöртысь власьт костын йитöдъясыс и водзö лоöны подулаöсь. Бур удж тiянлы», – пасйис В.Гайзер аслас выступлениеын Коми Республикаса V бöрйöм Каналан Сöветлöн I сессияса I заседание вылын.